
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

Φ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 28 


19 Ιανουάριου 1996 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Αναπροσαρμογή των ποσών των πειθαρχικών προστίμων 
και των χρηματικών ποινών που προβλέπονται από τις 
διατάξεις των άρθρων 140 και 142 του Α.Ν. 2039/39. 1 
Κήρυξη υποχρεωτικής της απόφασης διαιτησίας 24/95 


που Οφορά τους όρους αμοιβής και εργασίας των εργα¬ 
ζομένων στα Ιατρικά Διαγνωστικά Κέντρα όλης της χώ¬ 
ρας. 2 

Σύσταση αμιγούς δημοτικής επιχείρησης στο δήμο Λα¬ 
γκαδά με την επωνυμία «ΔΗΜΟΤΙΚΗ ΕΠΙΧΕΙΡΗΣΗ ΟΙ¬ 
ΚΟΝΟΜΙΚΗΣ - ΚΟΙΝΩΝΙΚΗΣ - ΠΟΛΙΤΙΣΤΙΚΗΣ ΑΝΑ¬ 
ΠΤΥΞΗΣ Δ.Ε.Ο.Κ.Π.Α.». 3 

Ψήφιση και προσαρμογή του ΟΕΥ δήμου Φιλίππων Ν. Κα¬ 
βάλας. 4 

Ανάκληση άδειας λειτουργίας της Εταιρείας «ΕΠΕΝΔΥΣΗ 
ΧΡΗΜΑΤΙΣΤΗΡΙΑΚΗ Α.Ε.». 5 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. 1138971 /3744/Α0011 ΠΟΛ 1317 (1) 


Αναπροσαρμογή των ποσών των πειθαρχικών προστίμων και 
των χρηματικών ποινών που προβλέπονται από τις διατά¬ 
ξεις των άρθρων 140 και 142 του Α.Ν. 2039/39. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρων 140 και 142 του Α.Ν. 2039/39, 
σε συνδυασμό με τις διατάξεις του άρθρου 20 του Ν. 4154/ 
19β1. 

2. Τις αριθ. Κ. 19272/2403/29.12.1962 (ΦΕΚ 503/ 
29.12.62 τ.Β ) και Κ. 4923/1676/5.9.1985 (ΦΕΚ 603/85 
τ.Β') αποφάσεις του Υπουργού Οικονομικών, με τις οποίες 
αναπροσαρμόσάηκαν τα ποσά των προστίμων και των χρημα¬ 
τικών ποινών που προβλέπονται από τις διατάξεις των άρθρων 
140 και 142 του Α.Ν. 2039/39, καθώς και τη μεταβολή των 
οικονομικών συνθηκών. 

3. Την από 29.11.95 γνωμοδότηση του Συμβουλίου Εθνι¬ 
κών Κληροδοτημάτων. 

4. Την αριθ. 1031920/305/000βΑ/18.3.94 (ΦΕΚ 185/ 
18.3.94 τ.Β') απόφαση του Υπουργού Οικονομικών, περί με- 
ταβιβάσεως αρμοΑοτήτων και της εξουσίας να υπογράψει με 
εντολή Υπουργού στη Γενική Γραμματέα του Υπουργείου Οι¬ 
κονομικών κλη. 

5. Το γεγονός ότι από τις διατάξεις της απόφασης αυτής 


δεν προκαλείται δαπάνη σε βάρος του Κρατικού Προϋπολογι¬ 
σμού, αποφασίζουμε; 

Αναπροσαρμόζουμε τα ποσά των πειθαρχικών προστίμων 
και των χρηματικών ποινών που προβλέπονται από τις διατά¬ 
ξεις των άρθρων 140 και 142 του Α.Ν. 2039/39 ως εξής: 

1. Το πρόστιμο 5.000 έως 20.000 δραχ. της παρ. 1 του άρ¬ 
θρου 140 σε 25.000 - 100.000 δραχ^. 

2. Το πρόστιμο 10.000 έως 50.000 δραχ. της παρ. 2 του 
άρθρου 140 σε 50.000 - 250.000 δραχμές. 

3. Το πρόστιμο 10.000 έως 100.000 δραχ. της παρ. 3 του 
άρθρου 140 σε 50.000 - 500.000 δραχμές. 

4. Τηχρηματική ποινή 10.000 έως 150.000 δραχ. της παρ. 
3 του άρθρου 140 σε 50.000 - 750.000 δραχμές. 

5. Το πρόστιμο 10.0(Χ) έως 100.0(Χ) δραχ. της παρ. 4 του 
άρθρου 140 σε 50.000 - 5(Χ).0(Χ) δραχμές και 

6. Τη χρηματική Ποινή 20.000 έως 100.000 δραχ. του άρ¬ 
θρου 142 σε 100.000 - 500.000 δραχμές. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 11 Δεκεμβρίου 1995 
Με εντολή Υπουργού 
Η Γενική Γραμματέας 
ΧΡΥΣ. ΧΑΡΙΣΙΟΥ 

-♦- 

Αριθ. 12267 (2) 

Κήρυξη υποχρεωτικής της απόφασης διαιτησίας 24/95 που 

αφορά τους όρους αμοιβής και εργασίας των εργαζομένων 

στα Ιατρικά Διαγνοοστικά Κέντρα όλης της χώρας. 

Ο ΥΠΟΥΡΓΟΣ ΕΡΓΑΣΙΑΣ 
ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Εχοντας υπόψη: 

1) Τις διατάξεις της παρ. 2 του άρθρου 11 του Ν. 1876/90. 

2) Τις διατάξεις της απόφασης 80386/90 Υπουργών Προε¬ 
δρίας της Κυβέρνησης και Εργασίας, που εκδό^κε κατ' 
εξουσιοΜτηση της παρ. 2 του άρθρου 81 του Ν. 1892/90. 

3) Την αρ. 80239/31.10.95 απόφαση ανάθεσης αρμοδιο¬ 
τήτων στον Υφυπουργό Εργασίας και Κοινωνικών Ασφαλί¬ 
σεων (ΦΕΚ ΘΟΘ/Β/3.11.95). 

4) Τη γνώμη που εξέφρασε το Ανώτατο Συμβούλιο Εργα¬ 
σίας κατά τη συνεδρίασή του της 13.12.95, αποφασίζουμε: 

1) Κηρύσσουμε υποχρεωτική την απόφαση διαιτησίας 
24/95 που αψορά τους όρους αμοιβής και εργασίας των ερ¬ 
γαζομένων στα Ιατρικά Διαγνωστικά Κέντρα όλης της χώρας 
για όλους τους εργοδότες και εργαζομένους του κλάδου που 
οφοράουτή. 

2) Η ισχύς της απόφασης αυτής αρχίζει από 14.6.95. 

3) Από τις διατάξεις της απόφασης αυτής δεν προκαλεΐται 
δαπάνη σε βάρος του Κρατικού Προϋπολογισμού. 

4) Η απόφαση αυτή να δημοσιευθεΐ στην Εφημερίδα της 
Κυβερνήσεως. 

Αθήνα, 20 Δεκεμβρίου 1995 

ο ΥΦΥΠΟΥΡΓΟΣ 

ΓΕΩΡ. ΑΔΑΜΟΠΟΥΛΟΣ 

- ^ 

Αριθ. ΕΣ. 51285/1995 (3) 

Σύσταση αμιγούς δημοτικής επιχείρησης στο δήμο Λαγκαδά 
με την επωνυμία «ΔΗΜΟΤΙΚΗ ΕΠΙΧΕΙΡΗΣΗ ΟΙΚΟΝΟΜΙ¬ 
ΚΗΣ - ΚΟΙΝΩΝΙΚΗΣ - ΠΟΛΙΤΙΣΤΙΚΗΣ ΑΝΑΠΤΥΞΗΣ Δ.Ε.- 
Ο.Κ.Π.Α.«. 

Ο ΠΕΡΙΦΕΡΕΙΑΚΟΣ ΔΙΕΥΘΥΝΤΗΣ Ν. ΘΕΣΣΑΛΟΝΙΚΗΣ 
Έχοντας υπόψη: 

1. Τις διατάξεις: α) Της παραγρ. 3 του άρθρου 260 του Δη¬ 
μοτικού και Κοινοτικού Κώδικα (Π.Δ. 323/1989), όπως τρο¬ 
ποποιήθηκε με τις όμοιες της παραγρ. 10 του άρθρου 5 του 
Ν. 2307/1995 «Προσαρμογή νομοθεσίας αρμοδιότητος 
Υπουργείου Εσωτερικών στις διατάξεις για τη Νομαρχιακή 
Αυτοδιοίκηση και άλλες διατάξεις» και β) του άρθρου 27 του 
Ν. 2081 /1985 με το οποίο προστίθεται το άρθρο 29Α στο Ν. 

1558/1985 «Κυβέρνηση και Κυβερνητικά Όργανα». 

2. Την απόφαση του Υπουργού Εσωτερικών 25027/1984 
(ΦΕΚ 244 τ.Β’) «Καθορισμός αναγκαίων λεπτομερειών για 
την εφαρμογή των διατάξεων των άρθρων 205 έ(ι»ς 213 του Ν. 
1065/1980». 

3. Την 156/95 απόφαση του Δημοτικού Συμβουλίου Λα¬ 
γκαδά, περί συστάσεως της ανωτέρω δημοτικής επιχείρησης, 
αποφασίζουμε: 

Συστήνουμε στο δήμο Λαγκαδά του Νομού Θεσσαλονίκης 
αμιγή δημοτική επιχείρηση με την επωνυμία «ΔΗΜΟΤΙΚΗ 
ΕΠΙΧΕΙΡΗΣΗ ΟΙΚΟΝΟΜΙΚΗΣ - ΚΟΙΝΩΝΙΚΗΣ - ΠΟΛΙΤΙΣΤΙ¬ 
ΚΗΣ ΑΝΑΠΤΥΞΗΣ - Δ.Ε.Ο.Κ.Π.Α.», ως ίδιο νομικό πρόσωπο 
ιδιωτικού δικαίου, το οποίο διέπεται από τις σχετικές διατά¬ 
ξεις του Δημοτικού και Κοινοτικού Κώδικα. 

Σκοπός της Δημοτικής Επιχείρησης είναι: 
α. Ν εφαρμογή δράσεων που στοχεύουν στην οικονομική 
και κοινωνική ανάπτυξη του Λαγκαδά. Εφαρμογή προγραμμά¬ 
των κοινωνικής υποστήριξης για τις κοινωνικά αποκλεισμένες 
ομάδες. 

β. Η ειραρμογή προγραμμάτων καταπολέμησης της Ανερ¬ 
γίας. 

γ. Συμμετοχή σε κοινοτικές πρωτοβουλίες και Ευρωπαϊκά 
προγράμματα, αξιοποίηση πόρων από τα διαρθρωτικά ταμεία. 

δ. Η εκπόνηση μελετών και κατασκευών τεχνικών έργων 
υποδομής (κατασκευή - συντήρηση και επισκευή δημοτικών 
και ιδιωτικών έργων). 

ε. Η προώθηση και υποστήριξη πρωτσβουλιών της νεολαίας 
σε όλο το φάσμα της τέχνης και της καλλιτεχνικής έκφρασης, 
στ. Η ανάπτυξη πολιτιστικής υποδομής, 
ζ. Η έκδοση εντύπων. 

η. Η παροχή υπηρεσιών οργάνωσης, διαχείρισης και εκσυγ¬ 
χρονισμού δημοσίων σχέσεων επιχειρήσεων, φορέων κ.λ.π. 
θ. Πολιτικές και δράσεις για το περιβάλλον. 

Ειδικότερα θα πρέπει να επισημανθούν οι δραστηριότητες: 
Ίδρυση θεατρικής ομάδας, μουσικού τμήματος, χορού, κινη¬ 
ματογράφου, και κινηματογραφικής λέσχης, οργάνωση δημο¬ 
τικών βιβλιοθηκών. 

Ίδρυση γυμναστηρίου και η προώθηση του μαζικού αθλητι¬ 
σμού, η υλοποίηση Ευρωπαϊκών προγραμμάτων. 

Ανάληψη πρωτοβουλιών για το περιβάλλον. 

Η οργάνωση και ανάπτυξη οικονομικών λειτουργιών του Δή¬ 
μου Λαγκαδά, η διοργάνωση συνεδρίων. 


Η λειτουργία τμήματος ενημέροισης και δημοσιότητας με 
άξονες τοπικό περιοδικό, εκδόσεις κ.α. 

Η λειτουργία και εκμετάλλευση δημοτικών αναψυκτηρίων. 
Η επιχείρηση διοικείται από 7μελές Διοικητικό Συμβούλιο, 
που τα μέλη του ορίζονται μαζί με τους αναπληριοτές από το 
Δημοτικό Συμβούλιο. 

Από τα μέλη του Δ.Σ. α) τέσσερις (4) είναι αιρετοί εκπρόσω¬ 
ποι του δήμου β) δύο (2) δημότες ή κάτοικοι Λαγκαδά με 
πείρα ή γνώσεις σχετικές με το αντικείμενο της επιχείρησης 
και ν) ένας (1) εκπρόσωπος κοινωνικού φορέα δημότης ή κά¬ 
τοικος Λαγκαδά. 

Σε περίπτωση που η επιχείρηση απασχολεί περισσότερους 
από είκοσι (20) εργαζόμενους στη θέση του ενός (1) εκ των 
δύο δημοτών-κατοίκων συμμετέχει εκπρόσωπος των εργαζο¬ 
μένων (χωρίς αλλαγή της συστατικής πράξης). 

Η διάρκεια της επιχείρησης είναι πενήντα (50) χρόνια από 
τη δημοσίευση της απόφασης αυτής στην Εφημερίδα της Κυ¬ 
βερνήσεως. 

Έδρα της επιχείρησης είναι ο δήμος Λαγκαδά του Νομού 
θεσοαλονίισις. 

Το κεφάλαιο που διαθέτει ο δήμος Λαγκαδά ανέρχεται στο 
ύψος «4.(ΧΧ).000* σε μετρητά. 

Πόροι της επιχείρησης είναι: α) Τα έσοδα από τη λειτουργία 
των τμημάτων της επιχείρησης και γενικά από την άσκηση της 
δραστηριότητάς της β) Πρόσοδοι από την περιουσία της γ) τα 
δάνεια, οι κληρονομιές, οι εισφορές και οι λοιπές επιχορηγή¬ 
σεις. 

Η επιχείρηση διαλύεται: α) με απόφαση του Δημοτικού 
Συμβουλίου, με απόλυτη πλειοψηφία των μελών του β) όταν 
λήξει χωρίς να παραταθεί η διάρκειά της και γ) σε περίπτωση 
πτώχευσής της. 

Τη διάλυση της επιχείρησης ακολουθεί η εκκαθάριση. 
Εκτός από την περίπτωση της πτώχευσης, η εκκαθάριση γί¬ 
νεται από εκκαθαριστές που ορίζονται από το Δημοτικό Συμ¬ 
βούλιο. 

Στην εκκαθάριση διεκπεραιώνονται οι εκκρεμείς υποθέ¬ 
σεις, εισπράττονται οι απαπήσεις ρευστοποιείταιη περιουσία 
καί πληρώνονται τα χρέη της επιχείρησης. 

Το υπόλοιπο περιέρχεται στο δήμο /λαγκαδά. 

Η συγκρότηση, η λειτουργία και οι αρμοδιότητες των οργά¬ 
νων διοίκησης, η οργάνωση, η λειτουργία, η διαχείριση και 
εποπτεΐα της επιχείρησης, διέπονται από τις σχετικές με τις 
δημοτικές και κοινοτικές επιχειρήσεις διατάξεις του Δημοτι¬ 
κού και Κοινοτικού Κώδικα. 

Από τις διατάξεις της απόφασης αυτής προκαλείται δαπάνη 
σε βάρος του προϋπολογισμού του δήμου για το τρέχον έτος, 
ύψους 4.0(Χ).000 δρχ. Για τη δαπάνη έχει αυτή εγγραφεί ισό¬ 
ποση πίστωση στο ΚΑ 65/161.9. 

Η απόφαση αυτή να δημοσιευθεί στην Εφημερίδα της Κυ¬ 
βερνήσεως. 

Θεσσαλονίκη, 8 Ιανουάριου 1996 
Ο Περιφερειακός Διευθυντής 
ΧΡ. ΓΚΟΣΛΙΟΠΟΥΛΟΣ 

-φ- 

Αριθ. 30/5824 (4) 

Ψήφιση και προσαρμογή του ΟΕΥ δήμου Φιλίππων 
Ν. Καβάλας. 

Ο ΠΕΡΙΦΕΡΕΙΑΚΟΣ ΔΙΕΥΘΥΝΤΗΣ Ν. ΚΑΒΑΛΑΣ 
Έχοντας υπόψη: 

1. Το άρθρο 4 του Ν. 2240/94 (ΦΕΚ 133 Α), 

2. Τις διατάξεις του άρθρ. 12τουΝ. 1188/81, όπως αντικα- 
ταστάθηκαν με αυτές των άρθρ. 26 του Ν. 1832/89 και του 
άρθρ. 9 παρ. 5 του Ν. 2307/95. 

3. Τις όμοιες του Ν. 2190/94. 

4. Την αριθ. 77/85 απόφαση του Δημοτικού Συμβουλίου 
Φιλίππων. 

5. Την σύμφωνη γνώμη του υπηρεσιακού συμβουλίου των 
ΟΤΑ όπως διατυπώθηκε στο αριθ. 4/95 πρακτικό του, απο¬ 
φασίζουμε: 

Επικυρώνουμε την αριθ. 77/95 απόφαση του Δημοτικού 
Συμβουλίου Φιλίππων, με την οποία ψηφίστηκε και προσαρ¬ 
μόστηκε ο Ο.Ε.Υ. του δήμου Φιλίππων, στις διατάξεις του Ν. 
2307/95 και ο οποίος προβλέπει τις παρακάτω θέσεις: 

Αρθρο 1 

Συγκρότηση υπηρεσιών. 

Τις υπηρεσίες του δήμου Φιλίππων συγκροτούν: 

Α) Το γραφείο δημάρχου. 

Β) Διεύθυνση του δήμου: 

1) Το τμήμα Διοικητικό - Οικονομικό. 

2 ) Το τμήμα τεχνικό με - Υπηρεσία Έργων - Μελετών 

Υπηρεσία Καθαριότητας - Πρασί¬ 
νου. 

Αρθρο 2 

Τα παραπάνω διαρθρώνονται ως εξής: 

Α) Γραφείο δημάρχου. 

Β) Διεύθυνση του δήμου. 

1) Τμήμα Διοικητικό - Οικονομικό 
α) Γ ραφείο προσωπικού. 

β) Γ ραφείο πρωτοκόλλου - Διεκπεραίωσης και Αρχείου, 
γ) Γ ραφείο μητρώου αρρένων στρατολογίας, 
δ) Γραιρείο δημοτολογίων και έκδοσης πιστοποιητικών, 
ε) Γ ραφείο ληξιαρχείου. 

οτ) Γ ραφείο δημοτικών εσόδων και δημοτικής περιουσίας, 
ζ) Γ ραφείου δημοτικού συμβουλίου και δημαρχιακής επι¬ 
τροπής. 

η) Γ ραφείο λογιστικού - Οικονομικών και Ταμείου, 
θ) Γ ραφείο Γ ραμματειακής υποστήριξης οικισμών, 
ι) Γραφείο Πολιτισμού, Δημοσίων Σχέσεων και Πληροφο¬ 
ριών. 

ια) Γ ραφείο Εκπαίδευσης και Αθλητισμού, 
ιβ) Γ ραφείο Λαϊκής Αγοράς, 
ιγ) Γ ραφείο Ειδικής Υπηρεσίας. 

2) Τμήμα Τεχνικό 
Υπηρεσία Έργων - Μελετών 

α) Γ ραφείο Μελετών, Έργων και Προμηθειών, 
β) Γ ραφείο Μηχανολογικό - Ηλεκτρολογικό. 
γ) Γ ραφείο Μηχανοργάνωσης - Μηχανογράφησης, 
δ) Γ ραφείο Κίνησης Αυτοκινήτων, 
ε) Γ ραφείο Ύδρευσης - Αρδευσης. 

Υπηρεσία Καθαριότητας - Πράσινου 
α) Γ ραφείο Αποκομιδής Απορριμμάτων, 
β) Γ ραφείο Καθαριότητας Οδών και Πλατειών, 
γ) Γ ραφείο Κήπων και Δενδροστοιχιών. 
δ) Γ ραφείο Δημοτικών Κοιμητηρίων. 

Τα Γ ραφεία που αναφέρονται παραπάνω είναι λειτουργικά 
και όχι αυτοτελή. Ένας υπάλληλος μπορεί να καλύπτει περισ¬ 
σότερα του ενός Γ ραφεία του ίδιου Τ μήματος, ανάλογα με τις 
ανάγκες της Υπηρεσίας σύμφωνα με τις παραγράφους 1,2,4 
του άρθρου 7 αυτού του Οργανισμού. 

Άρθρο 3 

Η οργανική σύνθεση-διαβάθμιση των θέσεων του προσωπι¬ 
κού του Δήμου αναλύεται ως εξής: 

1) Προσωπικό με σχέση Δημοσίου Δικαίου. 

Α. Διοικητικό Προσωπικό 

α) Κλάδος ΠΕ1 Διοικητικός, 1 θέση με βαθμούς Δ’-Α' 


β) Κλάδος ΤΕ17 Λογιστών, 1 θέση με βαθμούς Δ'-Α' 
γ) Κλάδος ΔΕ1 Διοικητικών, 5 θέσεις με βαθμούς Δ'-Α' ^ 

δ) Κλάδος ΔΕ15 Εισπρακτόρων, 2 θέσεις με βαθμούς Δ'-Α' 
ε) Κλάδος ΔΕ23 Ειδικής Υπηρεσίας, 1 θέση με βαθμούς 
Δ'-Α' 

στ) Κλάδος ΥΕ1 Κλητήρων - θυρωρών - Γενικών καθηκό¬ 
ντων. 1 θέση με βαθμούς Ε'-Β' 
ζ) Κλάδος ΔΕ14 Ελεγκτών Εσόδων-Εξόδων Ο.Τ.Α., 2 θέ¬ 
σεις με βαθμούς Δ’-Α' 

Β. Τεχνικό Προσωπικό 

α) Κλάδος ΠΕ3 Πολιτικών Μηχανικών, 1 θέση με βαθμούς 
Δ'-Α' 

β) Κλάδος ΠΕ5 Μηχανολόγων - Ηλεκτρολόγων - Μηχανι¬ 
κών, 1 θέση με βαθμούς Δ'-Α' 
γ) Κλάδος ΤΕ1Θ Πληροφορικής ή Ηλεκτρονικών Υπολογι¬ 
στικών Συστημάτων, 1 θέση με βαθμούς Δ'-Α’ 
δ) Κλάδος ΔΕ2 Εποπτών Καθαριότητας, 1 θέση με βαθ¬ 
μούς Δ'-Α' 

ε) Κλάδος ΔΕ5 Δομικών Έργων, 1 θέση με βαθμούς Δ'-Α' 
στ) Κλάδος ΔΕ29 Οδηγών Αυτοκινήτων, 2 θέσεις με βαθ¬ 
μούς Δ'-Α' 

ζ) Κλάδος ΔΕ30 Υδραυλικών, 1 θέση με βαθμούς Δ'-Α' 
η) Κλάδος ΔΕ24 Ηλεκτρολόγων, 1 θέση με βαθμούς Δ'-Α' 
θ) Κλάδος ΥΕΙβ Εργατών, 4 θέσεις με βαθμούς Ε'-Β' 

1) Κλάδος ΥΕ1β Καθαρίστρια Γραφείων, 1 θέση με βαθ¬ 
μούς Ε'-Β' 

ια) Κλάδος ΔΕ35 Κηπουρών. 1 θέση με βαθμούς Δ'-Α' 

2) Προσωπικό με σύμβαση Αορίστου Χρόνου. 

ΣυνΙσταται μία θέση Ειδικού Συμβούλου Δημάρχου ή Επι¬ 
στημονικού Συνεργάτη με σύμβαση εργασίας ι^ωτικού δι¬ 
καίου αορίστου χρόνου. Ο Ειδιι^ Σύμβουλος ή Επιστημονι¬ 
κός Συνεργάτης δεν παρεμβάλεται στην Οργανική και Βαθ- 
μο^3γική κλίμακα ούτε η θέση του έχει αντιστοιχία με ης θέ¬ 
σεις της κλίμακας αυτής και υπόκειται απευθείας στην ιεραρ¬ 
χική εξάρτηση του Δημάρχου. Η πρόσληψή του γίνεται με δη¬ 
μόσια γνωστοποίηση δια του τύπου από το Δήμαρχο ο οποίος 
και προσλαμβάνει το πρόσωπο που κατά την κρίση του είναι 
κατάΜηλο. Η σύμβασή του λύεται με την πάροδο είκοσι ημε¬ 
ρών από την αποχώρηση του Δημάρχου για την επικουρία του 
οποίου προσελήφθη εφόσον ο αντικαταστάτης του δεν εκδη¬ 
λώσει με πράξη του τη συγκατάθεση για διατήρησή του. 

Άρθρο 4 

Τα προσόντα διορισμού που απαιτούνται κατά κατηγορία 
και ειδικότητα καθορίζονται σύμφωνα με τα ΠΔ 37α/1987 
•Καθορισμιίκ; προσόντων διορισμού». 

Αρθρο 5 

Τα του διορισμού, των καθηκόντων, του χρόνου εργασίας, 
τους περιορισμούς της αστικής ευθύνης, των δικαιωμάτων, 
των αδειών, των μετα^λών, της υπηρεσιακής κατάστασης, 
προβάδισμα των ηθικών αμοιβών, των πειθαρχικών αδικημά¬ 
των, των ποινών, της λύσης της υπαλληλικής σχέσης, της ια¬ 
τροφαρμακευτικής και νοσοκομειακής περίθαλψης και εξό¬ 
δων κηδείας καθενός των από τον οργανισμό αυτό, τακτικών 
μονίμων υπαλλήλων, διέπονται από τις διατάξεις των Νόμων 
1188/81, και 2190/94 όπως αυτές ισχύουν κάθε φορά. 

Αρθρο 6 

1. Οι θέσεις των κατηγοριών ΠΕ, ΤΕ και ΔΕ κατατάσσονται 
στους βαθμούς Δ' - Α'. Οι θέσεις της κατηγορίας ΥΕ κατατάσ¬ 
σονται στους βαθμούς Ε'-Β'. 

2. Οι θέσεις όλων των βαθμών των κατηγοριών ΠΕ, ΤΕ, ΔΕ 
και ΥΕ είναι σε κάθε κατηγορία οργανικές ενιαίες. 

3. Η θέση του Διευθυντή καλύπτεται από Υπάλληλο ΠΕΙ ή 
ΤΕ17. 

4. Η θέση του Προϊσταμένου στο «ΤΜΗΜΑ ΔΙΟΙΚΗΤΙΚΟ- 
ΟΙΚΟΝΟΜΙΚΟ» καλύπτεται από υπάλληλο ΠΕΙ, ελλείψει αυ¬ 
τού κλάδου ΤΕ17, ελλείψει αυτού του κλάδου ΔΕ1. 

5. Η θέση του προϊσταμένου στο «ΤΜΗΜΑ ΤΕΧΝΙΚΟ» κα¬ 
λύπτεται από υπάλληλο του κλάδου ΠΕ3 ή ΠΕ5, ελλείψει αυ¬ 
τού κλάδου ΤΕ19. 

Αρθρο 7 

1. Οι οργανικές θέσεις όλων των υπηρεσιών που προβλέ- 
πονται σ' αυτόν τον οργανισμό θα κατανεμηθούν με απόφαση 
του Δημάρχου αμέσως μετά την έγκριση του παρόντος οργα¬ 
νισμού. 

2. Η τοποθέτηση του προσωπικού σε τμήματα γίνεται με 
απόφαση του Δημάρχου ανάλογα με τις εκάστοτε ανάγκες 
των Υπηρεσιών του Δήμου και με τη ν προϋπόθεση άτι υπάρχει 
η ανάλογη θέση που προβλέπουν τα άρθρα του παρόντος ορ¬ 
γανισμού. 

3. Οι αναπληρωτές (για απουσία ή κώλυμα) των Προϊσταμέ¬ 
νων των Τμημάτων ορίζονται με απόφαση του Δημάρχου σύμ¬ 
φωνα με τις ισχύουσες διατάξεις. 

4.0 τρόπος λειτουργίας των τμημάτων, υπηρεσιών και γρα¬ 
φείων και κάθε άλλη λεπτομέρεια, εκτός αυτών που ορίζονται 
από το νόμο, και τον παρόντα Οργανισμό καθορίζονται από το 
Δημοτικό Συμβούλιο με ειδικούς κανονισμούς. 

5. Οι αρμοδιότητες που καθορίζονται από τον Ο.Ε.Υ. θα 
ασκούνται από τα ανάλογα τμήματα και γραφεία τους. 

Αρθρο 8 

Οι αρμοδιότητες και τα αντικείμενα κάθε υπηρεσιακής μο¬ 
νάδας που αναφέρονται στον οργανισμό αυτό καθορίζονται 
ως εξής: 

Α. Γραφείο Δημάρχου. 

Διεξάγει κάθε υπηρεσία που αναθέτει ο Δήμαρχος και η 
οποία δεν ανήκει στην αρμοδιότητα άλλων υπηρεσιών του Δή¬ 
μου. 

Διενεργεί την προσωπική αλληλογραφία του Δημάρχου. 
Καθορίζει τις ημέρες και ώρες που ο Δήμαρχος μπορεί να 
δέχεται διάφορες επιτροπές και Δημότες. 

Τηρεί το βιβλίο συνεδριάσεων επιτροπών κατά τα συμβού¬ 
λια στο οποίο συμμετέχει ο Δήμαρχος και τον ενημερώνει 
πάνω στα θέματα που συζητούνται. 

Παίρνει και κατανέμει την Εφημερίδα της Κυβερνήσεως. 
Έχει άμεση συνεργασία και επικουρεί το Γ ραφείο Πολιτι¬ 
σμού, Δημοσίων Σχέσεων και Πληροφοριών. 

Στο Γραφείο του Δημάρχου υπάγεται ο Ειδικός Σύμβουλος 
Δημάρχου που υπόκειται απευθείας στην ιεραρχική εξάρτηση 
του Δημάρχου. 

Β. Διεύθυνση Δήμου 

Κάνει έλεγχο και εποπτεύει άλο το προσωπικό του Δήμου 
και παρέχει οδηγίες και κατευθύνσεις. Παρακολουθεί τη Νο¬ 
μοθεσία και τη Νομολογία που ενδιαφέρει το Δήμο και ενημε¬ 
ρώνει τις Δημοτικές Υπηρεσίες με ερμηνευτικές εγκυκλίους, 
ελέγχει και εποπτεύει το προσωπικό της Διεύθυνσης των 
Διοικητικών και Οικονομικών Υπηρεσιών και παρέχει οδηγίες 
και κατευθύνσεις. Παίρνει, αποσφραγίζει και χαρακτηρίζει 
την αλληλογραφία και τη στέλνει στις αρμόδιες Υπηρεσίες δια 
μέσου του πρωτοκόλλου. Τηρεί το εμπιστευτικό πρωτόκολλο 
και Αρχείο του Δήμου, θεωρεί όλες τις καταστάσεις μισθοδο¬ 
σίας και δαπανών προμήθειας, θεωρεί άλα τα καταρτιζόμενα 
από τις Διοικητικές και Οικονομικές Υπηρεσίες έγγραφα με 
τη μονογραφή του στα σχέδια αυτών πριν τα υπογράψει ο Δή¬ 
μαρχος. 

Τμήμα Διοικητικό Οικονομικό 

Ο Προϊστάμενος του Τμήματος προΤσταται των Διοικητικών 
και Οικονομικών Υπηρεσιών του Δήμου. 

Είναι υπεύθυνος για τη σωστή λειτουργία των υπηρεσιών 


του τμήματος, τη νομιμότητα και εκτέλεση κάθε ενέργειας 
που άπτεται των αντικειμένων του Διοικητικού και Οικονομι¬ 
κού Τμήματος. 

Συντάσσει τις ετήσιες εκθέσεις αξιολόγησης για τους υπα¬ 
γόμενους σε αυτόν υπαλλήλους. 

Κάνει την τελική επεξεργασία και κατάθεση του Προϋπο¬ 
λογισμού Εσόδων-Εξόδων του Δήμου, των εισηγητικών εκθέ¬ 
σεων και φροντίζει για την έγκριση αυτού. 

Μελετά και εισηγείται τη λήψη μέτρων για την αποτελε¬ 
σματική λειτουργία του Τμήματος. 

Αναθέτει όταν υπάρχει υπηρεσιακή ανάγκη, μετά από 
έγκριση του Δημάρχου, σε οιονδήποτε υπάλληλο κάθε εργα¬ 
σία έστω και άσχετη με την ειδικότητά του. Αν ο υπάλληλος 
προέρχεται από άλλο τμήμα είναι απαραίτητη η συγκατάθεση 
του προϊσταμένου του Τ μήματος. 

Υπό τις εντολές του τελεί ο κλητήρας που εκτελεί τις κατά 
τμήμα και γραφείο καθοριζόμενες εργασίες, 
α. Γραφείο Προσωπικού 

Επιμελείται της εφαρμογής όλων των Νόμων που αφορούν 
τους υπαλλήλους και ασκεί: 

Τις αρμοδιότητες που προκύπτουν από τον Κώδικα Δημοτι¬ 
κών και Κοινοτικών Υπαλλήλων, 

Συντάσσει κατά το Νόμο τους πίνακες αρχαιότητας των 
υπαλλήλων του Δήμου. 

Συντάσσει τις εγκύκλιες διαταγές που ρυθμίζουν τα εσωτε¬ 
ρικά λειτουργικά προβλήματα των υπηρεσιών. 

Συντάσσει τα παραστατικά στοιχεία πληρωμής του τακτι¬ 
κού προσωπικού του Δήμου και συντάσσει και θεωρεί τις μι- 
σθοδοτικές καταστάσεις. 

Συντάσσει τις καταστάσεις μισθοδοσίας του προσωπικού 
Αορίστου Χρόνου και πάσης φύσεως εργατών και φροντίζει 
τις υποθέσεις του ΙΚΑ που ^ουν σχέση μ' αυτούς τους εργά¬ 
τες. 

Επιμελείται της συγκέντρωσης όλων των απαιτουμένων 
στοιχείων και κάνει τις απαραίτητες ενέργειες για την απο¬ 
νομή σύνταξης στους υπαλλήλους. 

Παρακολουθεί όλες τις μεταβολές των συνταξιούχων και 
συντάσσει και θεωρεί τις μισθο^^τικές καταστάσεις. 
Εφαρμόζει το πειθαρχικό δίκαιο που κάθε φορά ισχύει. 
Παρακολουθεί τις μεταβολές του σε σχέση εργασίας Ιδιω¬ 
τικού Δικαίου Προσωπικού. 

Εκδίδει πιστοποιητικά που έχουν σχέση με την υπηρεσιακή 
κατάσταση των υπαλλήλων. 

β. Γραφείο Πρωτοκόλλου - Διεκπεραίιοσης και Αρχείου. 
Παραλαμβάνει, πρωτοκολλεί και συσχετίζει τα εισερχόμενα 
έγγραφα και τηρεί τα πρωτότυπα στο Αρχείο. 

Επιμελείται της τήρησης του Γ ενικού Αρχείου του Δήμου 
και υποβάλλει προτάσεις για εκκαθάριση αυτών που κρίνονται 
άχρηστα. 

Διεκπεραιώνει την ίδια μέρα όλη την αλληλογραφία, 
γ. Γ ραφείο Μητρώου Στρατολογίας 
Συντάσσει κάθε χρόνο το Μητρώο Αρρένων, εγγράφει αδή¬ 
λωτους και ξένους που αποκτούν την Ελληνιι^ ιθαγένεια, 
επιμελείται των διαγραφών λόγω θανάτου, των διορθ(!»εων 
επωνύμιϊΐν, κύριων ονομάτων, πατρωνύμων, μητρωνύμων, 
έτους γέννησης και συντάσσει τους Στρατολογικούς Πίνα¬ 
κες. 

δ. Γ ραφείο Δημοτολογίου και Έκδοσης Πιστοποιητικών 
Ασχολείται με τη σύνταξη του νέου Δημοτολογίου μεταφέ- 
ροντας στοιχεία από το παλιό Δημοτολόγιο. 

Ασχολείται με τη μεταδημότευση από διάφορους Δήμους 
και Κοινότητες, με τις μεταβολές του Δημοτολογίου (Διαγρα¬ 
φές από θάνατο, διόρθοχπι ηλικιών, αλλαγή στοιχείων, εγ¬ 
γραφή αδήλωτων κλπ.). 

Εκδίδει όλα τα πιστοποιητικά που προβλέπονται απά το 
Νόμο. 

■ Εκδίδει τα νέα εκλογικά βιβλιάρια και μεριμνά σε ά,τι έχει 
σχέση με τους εκλογικούς καταλόγους. 

ε. Γραφείο Ληξιαρχείου 

Καταχωρεί τις γεννήσεις, βαπτίσεις, γάμους και θανάτους. 

Εκδίδει αντίγραφα ή αποσπάσματα των σχετικών γεγονό¬ 
των. 

Εκδίδει τις άδειες γάμων. 

στ. Γραφείο Δημοτικών Εσόδων και Δημοτικής Περιου¬ 
σίας. 

Φροντίζει για τη βεβαίωση φόρων, τελών και δικαιωμάτων. 

Καταρτίζει τους βεβαιωτικούς καταλόγους και τους απο¬ 
στέλλει στον ταμία σύμφωνα με τις σχετικές διατάξεις «Περί 
οικονομικής διοίκησης και λογιστικού των Δήμων και Κοινοτή¬ 
των». 

Παίρνει τις εκθέσεις ελέγχου των αρμοδίων εξωτερικών 
οργάνων του Δήμου και τις αξιοποιεί. 

Εισηγείται την επιβολή, κατάργηση, μείωση ή αύξηση των 
παραπάνω φόρων, τελών και δικαιωμάτων και ειδικότερα: 

Ελέγχει την έκταση των χώρων που χρησιμοποιούνται και 
προβαίνει σε περίπτωση διαπίστωσης χρήσης των χώρων χω¬ 
ρίς άδεια του Δήμου ή μεγαλύτερης έκτασης ή χρόνου σε 
σχέση με την άδεια που δόθηκε στη σύνταξη βεβαιωτικού κα¬ 
ταλόγου μετά από απόφαση του Δημάρχου και σύμφωνα με 
τις διατάξεις που ισχύουν κάθε φορά για τη βεβαίωση των 
εσόδων του Δήμου. 

Φροντίζει για τη βεβαίωση του τέλους διαφήμησης, παίρνει 
και ελέγχει τις αιτήσεις, εκδίδει τις σχετικές άδειες και υπο¬ 
λογίζει το τέλος που αναλογεί σύμφωνα με τη κείμενη νομο¬ 
θεσία. 

Παίρνει και καταχωρεί σε ειδικό βιβλίο τις προσφυγές που 
υποβάλλονται από τους φορολογούμενους, συντάσσει τις 
αντίστοιχες εκθέσεις του άρθρου 5 παράγραφος 2 του Ν. 
505/76 και τις επισυνάπτει στις δικογραφίες με όλα τα σχε¬ 
τικά στοιχεία που αφορούν τη βεβαίωση. 

Επιμελείται και παρακολουθεί την άσκηση ή μη εφέσεων 
σε συνεργασία με το Νομικό Σύμβουλο και τη Δημαρχιακή 
Επιτροπή, ενημερώνει το σχετικό βιβλίο προσφυγών και τηρεί 
αρχείο αποφάσεων διοικητικών δικαστηρίων και αρχείο δικο¬ 
γραφιών. 

Παρίσταται ως εκπρόσωπος του Δημάρχου στα Διοικητικά 
Δικαστήρια για την υπεράσπιση των συμφερόντων του Δήμου. 

Φροντίζει για τη βεβαίωση του τέλους παρεπιδημούντων. 

Μεριμνά για τη κατάρτιση των κανονισμών λειτουργίας των 
Δημοτικών Κοιμητηρίων και για τον καθοριομό των τελών και 
δικαιωμάτων. 

ζ. Γραφείο Δημοτικού Συμβουλίου και Δημαρχιακής Επι¬ 
τροπής. 

Βοηθάει τον Πρόεδρο στην κατάρτιση της ημερήσιας διά¬ 
ταξης του Δημοτικού Συμβουλίου και κοινοποιεί αυτήν κατά 
τις διατάξεις του Δ.Κ. Κώδικα. 

Βοηθάει τον Πρόεδρο στη διερεύνηση νόμων, διαταγμάτων 
και κανονισμών που αφορούν τα θέματα της Ημερήσιας Διά¬ 
ταξης για την καλή προετοιμασία των εισηγήσεων. 

Τηρεί τα πρακτικά των συνεδριάσεων. Αποστέλλει αντί¬ 
γραφα των αποφάσεων που παίρνονται στην αρμόδια προς 
έγκριση Διοικητική Αρχή. 

Τηρεί ευρετήριο των απσςιάσεων που παίρνονται και τις 
εγκριτικές της αρμόδιας διοικητικής αρχής. 

Τηρεί το αρχείο του Δημοτικού Συμβουλίου με αντίγραφα 
όλων των παραστατικών που χρησιμοποιήθηκαν κατά τη συ¬ 
ζήτηση των θεμάτων. 

Τηρεί αρχείο με τις επερωτήσεις και προτάσεις των Δημοτι¬ 
κών Συμβούλων. 

Τηρεί τα πρακτικά της Δημαρχιακής Επιτροπής. Συντάοοει 
νομότυπο τις αποφάσεις της Δημαρχιακής Επιτροπής και τις 
αποστέλλει στις αρμόδιες αρχές. 


Καταχωρεί τα πρακτικά σε ειδικό βιβλίο και τηρεί ευρετήριο 
αποφάσεων. 

η. Γ ραφείο Λογιστικού - Οικονομικών και Ταμείου 

Επιμελείται της εκκαθάρισης και εντολής πληρωμής κάθε 
δαπάνης του Δήμου. Ειδικότερα ελέγχει τα δικαιολογητικά 
κάθε δαπάνης προς διαπίστωση του νομίμου και κανονικού ή 
όχι αυτής. Μετά τον έλεγχο των δικαιολογητικών εκδίδει τα 
σχετικά εντάλματα και μιέσα στα όρια των πιστώσεων του 
προϋπολογισμού. Μετά την υπογραφή των ενταλμάτων από 
τους αρμόδιους τα μεν στελέχη αυτών αφού καταχωρηθοϋν 
στα σχετικά βιβλία παραμένουν στο αρχείο τα δε πρωτότυπα 
στέλνονται στο Ταμείο. 

Καταρτίζει σε συνεργασία με τα αρμόδια Γ ραφεία του Δή¬ 
μου τον Προϋπολογισμό και την εισηγητική έκθεση. 

Παρακολουθεί γενικά την πορεία της εκτέλεσης του προϋ¬ 
πολογισμού, εισηγείται την αναμόρφωση αυτού με την εγ¬ 
γραφή νέων εσόδων, την ενίσχυση των ανεπαρκών και τη δη¬ 
μιουργία νέων πιστώσεων. 

Κάνει κάθε συνεργασία που αφορά σε θέματα προϋπολογι¬ 
σμού, τις προβλέψεις για την έκβαση σύμφωνα με τα αποτε¬ 
λέσματα της πορείας εκτέλεσής του. 

Εκκαθαρίζει τις οφειλές των υπόχρεων και εκδίδει τα σχε- 
πκά σημειώματα για την είσπραξη των διαφόρων τελών και δι¬ 
καιωμάτων. 

Στο τέλος κάθε χράνου καταρτίζει τον απολογισμό εσόδων- 
εξόδων του Δήμου. 

Ασκεί την Ταμειακή Υπηρεσία του Δήμου. 

θ. Γραφείο Γραμματειακής Υποστήριξης Οικισμών. 

Φροντίζει για την καλή λειτουργία των Δημοτικών Γραψείων 
των οικισμών Δάτου, Λυδίας. Πολυστύλου και Φιλίππων, για 
τη στελέχοίσή τους κατά περίσταση με το προσωπικό που εί¬ 
ναι απαραίτητο για τη διεκπεραίωση συγκεκριμένων εργα¬ 
σιών. 

I. Γ ραφείο Πολιτισμού - Δημοσίων Σχέσεων και Πληροφο¬ 
ριών. 

Συντάσσει το Πρόγραμμα των Πολιτιστικών εκδηλώσεων 
του Δήμου που εγκρίνεται από το Δημοτικό Συμβούλιο. 

Φροντίζει για την τήρηση του πρωτοκόλλου στις εκδηλώ¬ 
σεις του Δήμου, γιο την αποστολή των προσκλήσεων, την έκ¬ 
δοση των προγραμμάτων και γενικά για την προετοιμασία των 
πολιτιστικών εκδηλώσεοιν, παρελάσεων και τελετών που γί¬ 
νονται με τη φροντίδα του Δήμου. 

Διατηρεί επαφή με τα ΜΜΕ, φροντίζει για την καλή παρου¬ 
σία του Δήμου Φιλίππων από αυτά και στέλνει απαντητικές 
επιστολές όπου κριθεΐ απαραίτητο σε συνεργασία με τον 
Προϊστάμενο του Τμήματος και το Δήμαρχο. 

Διατηρεί αρχείο με τα δημοσιεύματα του Τύπου που αφο¬ 
ρούν το Δήμο Φιλίππων. 

Φροντίζει για την ενημέρωση του κοινού πάνω στην απο¬ 
στολή του Δήμου Φιλίππων, την προβολή της δραστηριότητας 
του Δήμου και κάθε θέμα που άπτεται των Δημοσίων σχέσεων 
του Δήμου. 

Φροντίζει, σε συνεργασία με το τεχνικό τμήμα, για την προ¬ 
ετοιμασία των χώρων των εκδηλώσεων. 

Διατηρεί επαφή με τις εφορείες Κλασικών και Βυζαντινών 
Αρχαιοτήτων Καβάλας και φροντί^ για τις ξεναγήσεις στον 
Αρχαιολογικό χώρο των Φιλίππων ατόμων ή ομάδων που φιλο¬ 
ξενούνται από το Δήμο. 

Φροντίζει για την υποδοχή και διαμονή ατόμων που φιλοξε¬ 
νούνται από το Δήμο. 

Διατηρεί επαφή με όλους τους Πολιτιστικούς Συλλόγους 
και Αθλητικούς Συλλόγους του Δήμου Φιλίππων και συνεργά¬ 
ζεται μα^ τους όποτε αυτό είναι απαραίτητο. 

Συντάσσει την πρόταση για τη ν ετήσια οικονομική ενίσχυση 
από το Δήμο των Πολιτιστικών και Αθλητικών Συλλόγων. 

Διατηρεί επαφή με την οργανωτική επιτροπή του «Φεστι- 

βόλ Φιλίππων» και ουνεργύζεται μ’ αυτήν όταν αυτό κρίνεται 
απαραίτητο. 

Παρέχει Γραμματειακή υποστήριξη στη σχετική με τον Πο¬ 
λιτισμό και Αθλητισμό επιτροπή του Δημοτικού Συμβουλίου. 

Διατηρεί αρχείο με ιστορικές, τουριστικές, αρχαιολογικές 
και άλλες πληροφορίες που αφορούν τους Οικισμούς του Δή¬ 
μου και τους αρχαιολογικούς χώρους και τις έχει στη διάθεση 
οποιουδήποτε ενδιαφερθεί. 

Επιμελείται των πάσης φύσεως εκδόσεων του Δήμου που 
έχουν σχέση με το αντικείμενο του Γραφείου. 

Φροντίζει για τις βιβλιοθήκες, τα ιστορικά αρχεία και τις λα- 
ογραφικές ή άλλες συλλσγές του Δήμου. 

ια. Γ ραφείο Εκπαίδευσης. 

ΑσχολεΙται με θέματα σύστασης και λειτουργίας των Σχολι¬ 
κών Επιτροπών. 

Παρέχει γραμματειακή υποστήριξη στη Δημοτική Επιτροπή 
Παιδείας. 

Διατηρεί επαφή με τους Διευθυντές όλων των Δημόσιων 
Σχολείων του Δήμου, καταγράφει τα προβλήματα και τις ανά¬ 
γκες κάθε Σχολείου και προωθεί τη λύση τους μέσω των αρ¬ 
μόδιων Γραφείων. 

Εισηγείται την οργάνωση εκπαιδευτικών σεμιναρίων και κα¬ 
θορίζει τα αντικείμενα εκπαίδευσης σε συνεργασία με τους 
Πρ^σταμένους των Τ μημάτων. 

Φροντίζει για την οργάνωση εκπαιδευτικών σεμιναρίων. 

ιβ. Γραφείο Λαϊκής Αγοράς. 

Παρέχει γραμματειακή υποστήριξη στην Επιτροπή Λαϊκής 
Αγοράς. 

Φροντίζει για τη σύνταξη κανονισμού Λαϊκής Αγοράς. 

Φροντίζει για την εύρυθμη λειτουργία της Λαϊκής Αγοράς, 
την έκδοση των σχετικών αδειών και την τήρηση των κανόνων 
λειτουργίας μέσω των αρμοδίων εξωτερικών οργάνων. 

Βεβαιώνει τέλη και δικαιώματα που έχουν σχέση με τη 
Λαϊκή Αγορά. 

Παραλαμβάνει τις αιτήσεις ίδρυσης και λειτουργίας κατα¬ 
στημάτων και επιχειρήσεων και εκδίδει τις άδειες λειτουργίας 
μετά τις σχετικές αποιράσεις του Δημοτικού Συμβουλίου ή 
της Δημαρχιακής Επιτροπής. 

ιγ. Γ ραφείο Ειδικής Υπηρεσίας. 

Εκτελεί τις υπηρεσίες και τα καθήκοντα που προβλέπονται 
από το Π.Δ. 434/21.6.82 (Α78) και το Π.Δ. 592/20.12.84 
(Α215). 

Τεχνικό Τμήμα 

Ο Προϊστάμενος του τμήματος προΤσταται των τεχνικών 
υπηρεσιών του Δήμου. Είναι υπεύθυνος για τη οωστή λει¬ 
τουργία του τμήματος, τη νομιμότητα και εκτέλεση κάθε 
ενέργειας που άπτεται του αντικειμένου των τεχνικών υπηρε¬ 
σιών. 

Συντάσει τις εκθέσεις αξιολόγησης για τους υπαγόμενους 
σ’ αυτόν υπαλλήλους. 

Εποπτεύει και ελέγχει την παρουσία, την πειθαρχία και την 
υπηρεσιακή απόδοση των υπαλλήλων του τμήματος και παρέ¬ 
χει οδηγίες και κατευθύνσεις. 

Ιίίεριμνά για τον καθορισμό των ορίων της Διοικητικής περι¬ 
φέρειας του Δήμου και τηρεί τις αποφάσεις των αρμοδίων 
επιτροπών. 

Μελετά και εισηγείται τη λήψη μέτρων για την αποτελε¬ 
σματικότερη λειτουργία του Τμήματος. 

Αναθέτει όταν υπάρχει υπηρεσιακή ανάγκη, μετά από 
έγκριση του Δημάρχου, σε οποιονδήποτε υπάλληλο κάθε ερ¬ 
γασία έστω και άσχετη με την ειδικότητά του. Αν ο υπάλληλος 
προέρχεται από άλλο Τμήμα είναι απαραίτητη η συγκατάθεση 
του Προϊσταμένου του Τμήματος. 

Υπογράφει ύστερα από εξουσιοδότηση του Δημάρχου τα 
οριζόμενα προς τούτο υπηρεσιακά έγγραφα και θεωρεί και 


μονογράφει όλα τα καταρτιζόμενα από το Τμήμα έγγραφα 
προτού τα υπογράψει ο Δήμαρχος. 

Α. Υπηρεσία Έργων Μελετών (Χρέη πρόϊσταμένου εκτελεί 
ο Προϊστάμενος του Τμήματος). 

α. Γ ραφείο Μελετών Έργων και Προμηθειών. 

Συντάσσει τις πάσης φύσεως τεχνικές μελέτες κατα¬ 
σκευής και συντήρησης έργων και προμήθειας υλικών, οργά¬ 
νων, μηχανημάτων και λοιπών ειδών. 

Συντάσσει τα συμπληρωματικά ή τροποποιητικά της μελέ¬ 
της πρωτόκολλα κανονισμού νέων τιμών μονάδας, συγκρπι- 
κούς πίνακες, πρωτόκολλα αναθεώρησης τιμών κλπ. 

Κάνει τις πιστοποιήσεις, τους λογαριασμούς και τα τιμολό¬ 
για για την πληρωμή κάθε φύσης δαπάνης που αφορά τόσο 
κατασκευές ή συντηρήσεις των δημοτικών έργων όσο και 
προμήθειες διαφόρων υλικών, οργάνων, μηχανημάτων, εργα¬ 
λείων, καυσίμων και λοιπών ειδών. Καταρτί^ι το πρόγραμμα 
κατασκευής και συντήρησης των δρόμων, πλατειών και δημο¬ 
τικών γενικά χώρων. 

Τηρεί το υψομετρικό σχέδιο της πόλης, επιμελείται της συ¬ 
μπλήρωσης αυτού και δίνει στους ενδιαφερόμενους τα απαι- 
τούμενα στοιχεία για την εφαρμογή του. 

Επιμελείται της Ιδρυσης, πύκνωσης και επέκτασης τριγω¬ 
νομετρικού και χωροσταθμικού δικτύου της πόλης. 

Κάνει τις τοπογραφικές και κτημοτολογικές αποτυπώσεις 
για τη μελέτη επέκτασης ή τροποποίησης του εγκεκριμένου 
ρυμοτομικού σχεδίου της πάλης. 

Παίρνει τα στοιχεία εδάφους και συντάσσει σχέδια της 
υπάρχουοας κατάστασης για τη μελέτη κατασκευής και συ¬ 
ντήρησης των δρόμων, πλατειών, κήπων, έργων των Δημοτι¬ 
κών Κοιμητηρίων. 

Παίρνει στοιχεία εδάφους και συντάσσει σχέδια της υπάρ- 
χουσας κατάστασης για με^τη, συμπλήρωση και επέκταση 
του υψομετρικού σχεδίου της πόλης. 

Συντάσσει τα κτηματολογικά διαγράμματα των Δημοτικών 
Κτημάτων και γηπέδων. 

Συντάσσει κάθε τοπογραιρική εργασία που είναι απαραί¬ 
τητη για την εφαρμογή του Τεχνικού Προγράμματος του Δή¬ 
μου. 

Καταρτίζει τα προγράμματα του Δήμου που ανάγονται σε 
αρχιτεκτονικά, οικοδομικά, εξωράίστικό και καλλιτεχνικά 
έργα, αρχιτεκτονικές μελέτες διαμόρφωσης κοινόχρηστων 
χώρων και του πράσινου στην πόλη και επιμ^Ιται της εφαρ¬ 
μογής αυτών. * 

Συντάσσει τα σχέδια, τις σχετικές μελέτες και επιβλέπει 
την εκτέλεση των εργασιών κατασκευής νέων Δημοτικών Κτι¬ 
ρίων, συντήρησης Δημοτικών και δημοσυντήρητων κτιρίων 
και τεχνικών έργων των δημοτικών κήπων, κοιμητηρίων κλπ. 

Επιβλέπει τα έργα που γίνονται με αυτεπιστασία από το 
Δήμο. Βγάζει τις άδειες για την εκτέλεση από τρίτους διαφό¬ 
ρων εργασιών επί των δημοτικών δρόμων και πλατειών, 

Μεριμνά για την αποκατάσταση των φθορών που γίνονται 
στους δρόμους από τομές κατά την εκτέλεση έργων από 
ΔΕΗ, ΟΤΕ, εργολάβους κλπ. 

Στο Γ ραφείο αυτό ανήκει αποκλειστικά η διενέργεια κάθε 
πράξης που ανάγεται στην προμήθεια για τις ανάγκες των 
υπηρεσιών του Δήμου κάθε φύσεως ειδών και υλικών. Η διε¬ 
νέργεια κατά τις κείμενες διατάξεις της προμήθειας όλων των 
πραγμάτων ειδών υλικού γενικής και ειδικής φύσεως που εί¬ 
ναι αναγκαία στις υπηρεσίες του Δήμου με την άμεση επί¬ 
βλεψη του Προϊσταμένου. Η επίβλεψη της έγκαιρης και κανο¬ 
νικής παραλαβής αυτών μέσω των αρμοδίων Επιτροπών, 
όπως συνιστώνται κάθε φορά. 

Η τήρηση για τα προμηθευόμενα κάθε οικονομικό έτος και 
για κάθε υπηρεσία πράγματα και είδη υλικού γενικά κατά το 
είδος κατηγορία και τρόπο προμήθειας αυτών (δημοπρασία, 
πρόχειρος διαγωνισμός, απευθείας προμήθεια κλπ.). 

Η σύνταξη όλων των προκηρύξεων, διακηρύξεων και γενικά 

διατυπώσεων διενέργειας διαγωνισμών, δημοπρασιών που 
διεξάγονται ενώπιον των υπό του Νόμου προβλεπομένων επι¬ 
τροπών σύμφωνα με τις τεχνικές μελέτες που συντόσσονται 
από το Τεχνικό τμήμα του Δήμου σε συνεργασία με την υπη¬ 
ρεσία και Τμήμα που κάνει τις προμήθειες. 

Φροντίζει για την προμήθεια κάθε φύσεως καυσίμων, 
ανταλλακτικών γενικά και λοιπών συντηρητικών ειδών. 

Μεριμνά για την παραλαβή των προμηθευομένων ειδών δια 
του ποσοτικού και ποιοτικού ελέγχου από τις προβλεπόμενες 
Επιτροπές. Η ταξινόμηση και η μέριμνα για τη διαφύλαξη και 
συντήρηση των ειδών που θα παραλή φθούν καθώς και τη διά¬ 
θεση αυτών σύμφωνα με τις οικείες διατάξεις διαχειρισεως 
υλικού στα οικεία Τμήματα. 

Τηρεί τα υπό του Νόμου προβλεπδμενα βιβλία διαχειρί- 
σεως υλικών, βιβλίων κοστολόγησης υλικών, οχημάτων γε¬ 
νικά, καρτελών διακίνησης υλικού και βιβλίων παράδοσης 
άχρηστου προς εκποίηση υλικού, 

β. Γραφείο Μηχανολογικό - Ηλεκτρολογικό. 

Μεριμνά για τον φωτισμό των δρόμων και πλατειών της πό¬ 
λης και των Δημοτικών καταστημάτων καθώς και για κάθε γε¬ 
νικά ηλεκτρολογική εργασία που αφορά το Δήμο. Ειδικότερο 
δε συντάσσει τις μελέτες των κάθε φύσης ηλεκτρολογικών 
εργασιών του Δήμου. Ελέγχει τη λειτουργία και μεριμνά για τη 
συντήρηση του δικτύου του Δημοτικού Φωτισμού της πάλης 
και των Δημοτικών καταστημάτων, της εγκατάστασης της κε¬ 
ντρικής θέρμανσης των δημοτικών κτιρίων, των τηλεφωνικών 
εγκαταστάσεων και κάθε γενικά ηλεκτρικής εγκατάστασης. 

Μεριμνά για την επέκταση του Δημοτικού φωτιαμού της 
πόλης. 

Μεριμνά για την προμήθεια καυσίμων και τη λειτουργία της 
κεντρικής θέρμανσης των Δημοτικών κτιρίων. 

Ελέγχει και εισηγείται την έγκριση των τιμολογίων του ΟΤΕ 
και την κατανάλωση ηλεκτρικής ενέργειας για το φωτισμό της 
πόλης και των δημοτικών καταστημάτων. 

Μεριμνά για την καλή λειτουργία, επισκευή και συντήρηση 
των αντλιοστασίων από μηχανολογικής και ηλεκτρολογικής 
άποψης. 

Μεριμνά για την καλή λειτουργία, επισκευή και συντήρηση 
των δημοτικών αυτοκινήτων και γενικά δημοτικών μηχανημά¬ 
των ή μηχανολογικών εγκαταστάσεων για την άρτια οργάνωση 
του ελέγχου της κατάστασης αυτών. 

Φροντίζει για την προμήθεια καυσίμων κινήσεως των αυτο¬ 
κινήτων και μηχανημάτων και ελέγχει την κατανάλωση αυτών. 

Έχει την ευθύνη για την εξασφάλιση και διαφύλαξη του 
τροχαίου υλικού των μηχανημάτων και εγκαταστάσεων γε¬ 
νικά. 

Έχει την ευθύνη για κάθε υπόθεση που σχετίζεται με τη 
ΔΕΗ και τον ΟΤΕ. 

γ. Γ ραφείο Μηχανοργάνωσης - Μηχανογράφησης 

Φροντίζει το σχεδίασμά του γενικού πλαισίου των εφαρμο¬ 
γών της μηχανογράφησης και πληροφορικής στο Δήμο. 

Μεριμνά για το συντονισμό των δραστηριοτήτων και ενημε¬ 
ρώνει το Δήμο για την κατάρτιση προγράμματος ανάπτυξης 
της πληροφοριιά^ς, εξετάζει και ειαηγείται την αγορά ή μί¬ 
σθωση κάθε είδους υλικού αυτόματης επεξεργασίας στοι¬ 
χείων των υπηρεσιών του Δήμου. 

Έχει τη φροντίδα της συνεχούς απογραφής του Δήμου 
(εξοπλισμός, ανθρώπινο δυναμικό, στοιχεία εκμετάλλευσης, 
συμβάσεις κλπ.). 

Έχει τη φροντίδα οργάνωσης εσωτερικών σεμιναρίων επι¬ 
μόρφωσης των υπαλλήλων του Δήμου πάνω στην πληροφο¬ 
ρική και τους Η/Υ και την καταρχήν εκπαίδευση στο χειρισμό 
Η/Υ. 

Φροντίζει γαι τη σωστή λειτουργία και συντήρηση των συ¬ 
στημάτων της πληροιρορικής. 

δ. Γραφείο Κίνησης Αυτοκινήτων. 


Τηρεί τα βιβλία που προβλέπονται από το Νόμο. Παρακο- 
λου^Ι την κατανάλωση καυσίμων, λιπαντικών κλπ. Εξασφα¬ 
λίζει και διαφυλάσσει το υλικό. Φροντίζει για τη συντήρηση 
και λειτουργία των οχημάτων του Δήμου και γενικά για την κί¬ 
νησή τους. 

ε. Γραφείο Ύδρευσης - Άρδευσης. 

Φροντίζει για την καλή λειτουργία των συστημάτων ύδρευ¬ 
σης και άρδευσης, αποκαθιστά τις βλάβες στα δίκτυα, αντικα¬ 
θιστά τις φθαρμένες βάνες, συντηρεί τους πυροσβεστικούς 
κρουνούς, τα φρεάτια και τις υπαίθριες βρύσες. 

Φροντίζει για την ασφάλεια των αντλιοστασίων και των δε¬ 
ξαμενών ύδρευσης. 

Μεριμνά για τον καθαρισμό των δεξαμενών και τη χλωρίωση 
του νερού ύδρευσης. 

Καταγράφει την κατανάλωση από τους μετρητές ύδρευσης 
και βεβαιώνει την χρήση του αρδευτικού δικτύου. 

ΠαρΙσταται, επιβλέπει και καταγράψει τις νέες συνδέσεις ή 
την αντικατάσταση παλαιών συνδέσεων και φροντίζει να 
ανταποκρίνονται στον κανονισμό ύδρευσης. 

Μεριμνά για την μολυβδοσφράγιση των μετρητών ύδρευ¬ 
σης. 

Μεριμνά για την παροχή νερού στις ηοτίστρες των ποι¬ 
μνίων. 

Μεριμνά για την παροχή νερού στους κήπους, τις δενδρο- 
στοιχίες του Δήμου καθ^ επίσης και στα Δημοτικά Κοιμητή¬ 
ρια. 

Φροντίζει για τη λειτουργία και διανομή του νερού από τα 
δίκτυα άρδευσης σύμφωνα με τον κανονισμό άρδευσης. 

Έχει την αρμοδιότητα τήρησης των κανονισμών Ύδρευσης 
και Άρδευσης, βεβαιώνει τις παραβάσεις και εισηγείται τα 
προβλεπόμενα πρώιμα. 

Β. Υπηρεσία Καθαριότητας και Πράσινου. (Χρέη προϊστα¬ 
μένου εκτελεΙ ο Επόπτης Καθαριότητας). 

Ο Προϊστάμενος της Υπηρεσίας συντονίζει τις εργασίες 
της υπηρεσίας σε ημερήσια βάση και παρακολουθεί την καλή 
εκτέλεση. 

α. Γραφείο αποκϋμιδης απορριμμάτων. 

Τηρεί τα αναγκαία για τη διεξαγωγή της υπηρεσίας βιβλία, 
διαγράμματα κ.λπ. 

Διεξάγει την αποκομιδή των απορριμάτων στην πόλη και 
στα συμβεβλημένα με το Δήμο εργοστάσια, βιοτεχνίες ή άλ¬ 
λους Δήμους και κοινότητες. 

Φροντίζει για την απόρριψη, καταστροφή ή εκμετάλλευση 
των απορριμάτων στο καθορισμένο για τον σκοπό αυτό σκου¬ 
πιδότοπο και την υγειονομική ταφή τους. 

Φροντίζει για τη σωστή λειτουργία του σκουπιδότοπου σύμ¬ 
φωνα με τους κανόνες και προδιαγραφές που έχουν θεσπι¬ 
στεί γΓ αυτό το σκοπό. 

Παρακολουθεί τις εξελίξεις στην τεχνολογία και στον 
τρόπο διάθεσης και περισυλλογής των απορριμάτων και ειση- 
γείται προτάσεις για την βελτίωση του συστήματος καθαριό¬ 
τητας. 

Φροντίζει για την καλή χρήση και επιμελή συντήρηση και 
επισκευή των χρησιμοποιούμενων εγκαταστάσεων και μηχα¬ 
νημάτων. 

Φροντίζει για την περισυλλογή των απορριμάτων που έχουν 
συγκεντρωθεί σε ειδικά σημεία ή κάδους από το Γ ραφείο Κα¬ 
θαριότητας Οδών και Πλατειών και προέρχεται από τους κα¬ 
θαρισμούς κοινόχρηστων χώρων. 

Έχει την αρμοδιότητα τήρησης του Κανονισμού Καθαριό¬ 
τητας, βεβαιώνει τις παραβάσεις και εισηγείται στο Δήμαρχο 
τα προβλεπόμενα πρόστιμα. 

β. Γραιρείο Καθαριότητα Οδών και Πλατειών. 

Τηρεί τα αναγκαία για την υπηρεσία βιβλία, διαγράμματα 
κ.λπ. 

Φροντίζει γιο την καθαριότηττα του οδικού δικτύου της πό- 

λης, των κοινύχρηστων χώρων, των πλατειών, των πύγκων 
αγορών, των εγκαταλελειμένων ιδιοκτησιών, των εστιών μό¬ 
λυνσης, των ρεμμάτων, κ.λπ. Συγκεντρώνει και στη συνέχεια 
μεριμνά για την άμεση απομάκρυνση τους συνεννόηση με το 
Γραφείο Αποκομιδής Αηορριμάτων, εφ' όσον δεν διαθέτει 
Ιδιον μέσον μεταφοράς. 

Φροντίζει γιο την καθαριότητα των περιβόλων των σχολι¬ 
κών κτιρίων, των αθλητικών εγκαταοτάοεων, του Δημαρχείου 
και των Δημοτικών Γ ραφείων και εγκαταστάσεων. 

γ. Γραφείο Κήπων και Δενδροστοιχιών, 

Τηρεί τα αναγκαία για την υπηρεσία βιβλία, διαγράμματα 
κ.λπ. 

Φροντίζει για το πότισμα και τη συντήρηση των δημοτικών 
κήπων και δενδροστοιχιών της πόλης. Φροντίζει γιο την προ¬ 
μήθεια σπόρων, δένδρων, φυτών και θάμνων και γενικά εκτε- 
λεί κάθε εργασία που σχετίζεται με την καλή εμφάνιση των 
κήπων και δενδροστοιχιών. 

δ. Γ ραφείο Δημοτικών Κοιμητηρίων. 

Τηρεία τα αναγκαία για την υπηρεσία βιβλία, διαγράμματα 
κ.λπ. 

Φροντίζει για τον διαχωρισμό των κοιμητηρίων σε τομείς, 
όπου κρίνεται απαραίτητο και μεριμνά για την αρίθμιση των 
τάφων. 

Υποδεικνύει τα σημεία ταφής και γενικά φροντίζει για την 
πλήρη εφαρμογή του Κανονισμού Δημοτικών Κοιμητηρίων για 
την υλοποίηση και εφαρμογή του οποίου είναι υπεύθυνο. 

Αρθρο 9 

Αντικείμενα εργασίας που τυχόν δεν πρσβλέπονται από αυ¬ 
τόν τον Οργανισμό αλλά έχουν σχέση με τη λειτουργία του 
Δήμου, αντικείμενα εργασίας που δεν υπάρχουν τώρα αλλά 
μπορεί να προκύψουν μελλοντικά και αντικείμενα εργασίας 
που παρ’ ό,τι εκτελούνται από τις υπηρεσίες του Δήμου δεν 
μπορούν να ενταχθούν στον Οργανισμό Εσωτερικής Υπηρε¬ 
σίας (π.χ. υποθέσεις ΟΓΑ, ΕΛΓΑ) ανατίθενται με απόφαση 
του Δημάρχου σε Τμήματα, Γραφεία ή πρόσωπα που η φύση 
της εργασίας τους βρίσκεται πλησιέστερσ προς αυτό το αντι¬ 
κείμενο. (Απόφαση 77/95) δημοτικού συμβουλίου Φιλίπ¬ 
πων). 

Αρθρο 10 

Όλοι οι υπάλληλοι που προέρχονται από τις πρώην κοινό¬ 
τητες Λυδίας, Κρηνίδων, Πολυστύλου και Φιλίππων, κατα- 
λομβ^ουν τις αντίστοιχες κατά κλάδο θέσεις, σύμφωνα με τα 
τυπικά και ουσιαστικά προσόντα τους. 


Άρθρο 11 

Η δαπάνη που θα απαιτηθεί για την κάλυψη των κενών ορ¬ 
γανικών θέσεων, εφ' όσον καλυφθούν, που προβλέπονται 
από την απόφαση αυτή θα είναι 48.000.000 δραχμές ετησίοος 
σε βάρος του προϋπολογισμού του Δήμου. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Καβάλα, 13 Δεκεμβρίου 1995 

Ο Περίφ. Διευθυντής 
ΑΡΙΣΤ. ΝΙΖΑΜΗΣ 

-♦- 

Αριθ. Ε.Κ. 3 (5) 

Ανάκληση άδειας λειτουργίας της Εταιρείας «ΕΠΕΝΔΥΣΗ 

ΧΡΗΜΑΤΙΣΤΗΡΙΑΚΗ Α.Ε.». 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 

(Απόφαση της 64ης/5.1.1996 Συνεδρίασης του Δ.Σ. 
της Επιτροπής Κεφαλαιαγοράς, θέμα 6ο). 

Αφού έλαβε υπόψη: 

1. Τις διατάζεις της παρ. 2 του άρθρου 3 του Ν. 1806/88 
(ΦΕΚ 207Α) «Για την τροποποίηση της νομοθεσίας για τα 
Χρηματιστήρια και άλλες διατάξεις», όπως προστέθηκε με 
την παρ. 1 ^ου άρθρου Τ4 του Ν. 2324/1995 «Τροποποίηση 
της νομοθεσίας για τα Χρηματιστήριο Αξιών, Οργάνωση της 
Επιτροπής ΚεφΟ^ιαγοράς, Σύστημα Εγγύησης Καταθέσεων 
και άλλες διατάξεις». 

2. Τις διατάξεις του άρθρου 78 παρ. 1 β του Ν. 1969/91 
ΦΕΚ 167Α, όπως συμπληρώθηκε με την παρ. 2 του άρθρου 
18 του Ν, 2198/94. 

3. Τα πρακτικά της αριθμ. 8 έκτακτης Γενικής Συνέλευσης 
των μετόχων της Εταιρείας, της 17.11.1995 και της αριθμ. 
65, της 2.1.1996 του Δ.Σ. της Εταιρείας. 

4. Την απόφαση της β5ης/9.1.1991 συνεδρίασης της Επι¬ 
τροπής Κεφαλαιαγοράς για την άδεια λειτουργίας της 
«ΕΠΕΝΔΥΣΗ ΧΡΗΜΑΤίΣΤΗΡΙΑΚΗ Α.Ε.». 

5. Την από 3.1.1996 επιστολή της Εταιρείας, αποφασίζει 
ομόφωνα: 

Ανακαλεί την άδεια λειτουργίας της Εταιρείας «ΕΠΕΝΔΥΣΗ 
ΧΡΗΜΑΤΙΣΤΗΡΙΑΚΗ Α.Ε.» βάσει της παρ. 1 του άρθρου 14 
του Ν. 2324/1995, διότι δεν αύξησε το μετοχικό της κεφά¬ 
λαιο εντός της καθορισμένης ημερομηνίας της 31.12.1995. 

Η παρούσα απόφαση να δημοσιευθεί στην ΕιρημερΙδα της 
Κυβερνήσεως. 

Ο Πρόεδρος 
Κ. ΓΕΟΡΓΟΥΤΣΑΚΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




